Európska obec bocianov

Európska obec bocianov (, ) je ocenenie nemeckej environmentalistickej nadácie EuroNatur udeľované obciam (príp. aj municipalitám) za aktívny prístup k ochrane svojich kolónii bociana bieleho ("Ciconia ciconia"). Od založenia iniciatívy v roku 1994 bol tento čestný titul udelený trinástim obciam, naposledy slovenskej Buzici v roku 2014.
Kritériá.
Ocenené obce sa môžu vyznačovať najväčším počtom bocianích párov alebo vysokým nárastom bocianej populácie, avšak rozhodujúcim kritériom je aktívny prístup miestnej samosprávy a obyvateľov obce k ochrane bocianov. 
Nadácia posudzuje, či je v danej oblasti v záujme ochrany bocianov zriadená alebo naplánovaná istá forma chráneného územia, ako sa pristupuje k zachovaniu alebo revitalizácii mokradí, budovaniu umelých stĺpov pre bocianie hniezda a pod. Dôraz sa kladie taktiež na s tým súvisiacu osvetovú činnosť, ktorá má najčastejšie podobu verejných podujatí ako každoročné vítanie príletu bocianov, výtvarné alebo fotografické súťaže, výchovno-vzdelávacie programy a pod. Každá z ocenených obcí pravidelne organizuje sviatok na počesť bocianov.
Ciele.
Za impulz pre začatie tejto iniciatívy nadácia EuroNatur označila značný úbytok bociana bieleho v mnohých európskych zimoviskách ako dôsledok výstavby pozdĺž riek, odvodňovania mokradí a intenzifikácie poľnohospodárstva. Cieľom tejto iniciatívy je zamerať pozornosť verejnosti na lokality, v ktorých sa bocianím kolóniám darí vďaka aktívnej pomoci miestnych obyvateľov a tým poskytnúť vzor aj pre ostatné oblasti. Ocenené obce sa zároveň dostávajú do medzinárodného povedomia, čo im môže pomôcť v oblasti ekoturistiky. 
Primárnym cieľom Európskych obcí bocianov je prostredníctvom vzájomnej spolupráce vytvoriť celoeurópsku iniciatívu na ochranu bociana bieleho a taktiež propagovať tradičné poľnohospodárstvo šetrné k životnému prostrediu bocianov.
Držitelia titulu.
Čigoč (1994).
Prvým držiteľom titulu Európskej obce bocianov je chorvátska dedina Čigoč (titulárny názov ), ktorá leží juhovýchodne od mesta Sisak. Obec je súčasťou Národného parku Lonjsko polje (). V novembri 1998 Ministerstvo kultúry Chorvátskej republiky rozhodlo o jej zaradení do preventívnej kultúrnej ochrany.
Výnimočnosť tejto lokality z ornitologického hľadiska spočíva vo veľmi priaznivých podmienkach pre populáciu bociana bieleho, čo sa prejavuje v najvyššom počte odchovaných jedincov v rámci Európe. Napr. v roku 1986 40 párov odchovalo 158 mláďat (3,95 na jeden pár), pričom k roku 1988 počet mláďat na jeden pár činil až 4,3. Rozhodujúcim faktorom, vďaka ktorému táto lokalita vykazovala podstatne lepšie výsledky u bocianej populácie než ostatné zimoviská, bola bezprostrednosť zdrojov potravy – cca 5 000 ha okolitých lúk a pasienkov.
Obec je charakteristická tradičnou ľudovou architektúrou – drevenicami z dubového dreva, na strechách ktorých sa nachádzajú bocianie hniezda. Od roku 1995 chorvátska vláda subvencuje chov tradičných plemien (kôň "Posavina", turopolské prasa) na okolitých pasienkoch.
Nagybajom (1996).
Mesto Nagybajom (titulárny názov ) sa nachádza cca od mesta Kaposvár.
Rühstädt (1996).
V roku 1996 bolo ocenenie udelené taktiež rakúskej dedine Rühstädt (titulárny názov ).